**JAVNI POZIV**

**ZA PRIKUPLJANJE PRIJEDLOGA PROGRAMA INFORMIRANJA I PROMOCIJE POLJOPRIVREDNIH PROIZVODA**

**NA UNUTARNJEM TRŽIŠTU I U TREĆIM ZEMLJAMA**

**REPUBLIKA HRVATSKA**

**AGENCIJA ZA PLAĆANJA U POLJOPRIVREDI, RIBARSTVU I RURALNOM RAZVOJU**

KLASA: 320-01/14-07-03-02-02/0001

URBROJ: 343-0903-14-001

Zagreb, 28. studenoga 2014.

Temeljem članka 6. [Uredbe o provedbi Uredbe Vijeća (EZ) br. 3/2008 i Uredbe Komisije (EZ) br. 501/2008 o mjerama informiranja i promocije poljoprivrednih proizvoda](http://narodne-novine.nn.hr/clanci/sluzbeni/2013_06_78_1564.html) („Narodne novine“ broj 78/2013) Agencija za plaćanja u poljoprivredi, ribarstvu i ruralnom razvoju objavljuje

**JAVNI POZIV**

**ZA PRIKUPLJANJE PRIJEDLOGA PROGRAMA INFORMIRANJA I PROMOCIJE POLJOPRIVREDNIH PROIZVODA**

**NA UNUTARNJEM TRŽIŠTU I U TREĆIM ZEMLJAMA**

**Predmet** javnog poziva je prikupljanje prijedloga programa za sufinanciranje aktivnosti informiranja i promocije poljoprivrednih proizvoda na unutarnjem tržištu i u trećim zemljama. Svrha ovih mjera poljoprivredne politike je financijska potpora korisnicima u aktivnostima informiranja i promocije poljoprivrednih proizvoda s ciljem povećanja ugleda poljoprivrednih proizvoda iz Europske unije u očima potrošača u Europskoj uniji i u trećim zemljama, posebno u smislu njihove kakvoće, prehrambene vrijednosti i sigurnosti te metoda proizvodnje.

Ovim Javnim pozivom uređuje se:

**1. Obrazac za prijavu i ostali sadržaje zahtjeva - L6 PF O4**

Prijava mora biti ispunjena i predana zajedno sa svim prilozima u skladu s ovim Javnim pozivom.

**2. Obvezna dokumentacija**

Prijava mora biti ispunjena na hrvatskom jeziku. U slučaju prijave prijedloga programa koji obuhvaća više država članica EU-a, uz prilaganje originala i kopije na hrvatskom jeziku, potrebno je priložiti i kopiju prijedloga na jezicima država koje sudjeluju. Podaci navedeni u prijavi moraju biti međusobno usklađeni, istiniti i točni.

Prijava se podnosi u dva primjerka: jedan primjerak prijave s originalima tražene dokumentacije koji mora biti uvezan, a drugi primjerak prijave sa kopijama tražene dokumentacije koji ne mora biti uvezan.

Prijave se šalju na prijavnom obrascu koji je sastavni dio Javnog poziva preporučenom poštom s povratnicom na adresu:

*Agencija za plaćanja u poljoprivredi, ribarstvu i ruralnom razvoju,*

*Ulica grada Vukovara 269d, 10 000 Zagreb,*

*s naznakom „Javni poziv za prikupljanje prijedloga programa informiranja i promocije poljoprivrednih proizvoda na unutarnjem tržištu i u trećim zemljama“*

**3. Rok za podnošenje prijedloga programa**

Rok za podnošenje prijava (prijedloga programa) je najkasnije **do 28.02.2015. godine.**

**4. Prihvatljivi korisnici**

Korisnici (predlagatelji programa) sredstava su pravne osobe sa sjedištem u Republici Hrvatskoj, koje su s obzirom na svoju organizaciju i djelatnost predstavnik proizvođača i prerađivača, a na razini Republike Hrvatske su u svom sektoru reprezentativni u proizvodnji ili preradi poljoprivrednih proizvoda.

Reprezentativni predlagatelj programa je pravna osoba/organizacija koja predstavlja proizvođača ili prerađivača čija proizvodnja predstavlja najmanje 1/5 trogodišnjeg statističkog prosjeka proizvodnje proizvoda za koji se

podnosi program.

U slučaju nedostataka relevantnih statističkih podataka za pojedine proizvode ili teme promocije, Ministarstvo poljoprivrede će definirati uvjete potrebne za utvrđivanje reprezentativnosti predlagatelja programa.

Za sektor »meda i pčelarskih proizvoda« i sektor »proizvoda ekološke poljoprivrede« smatraju se reprezentativnim oni predlagatelji programa koji u svojoj organizaciji imaju učlanjenih više od polovice svih proizvođača u pojedinom sektoru.

**5. Prihvatljivi i neprihvatljivi troškovi**

Lista dozvoljenih troškova prikazana je u poglavlju 1.7. Priručnika za programe promocije promocije poljoprivrednih proizvoda u okviru Uredbe Vijeća (EZ) br. 3/2008 i Uredbe Komisije (EZ) br. 501/2008 – L6 PF ID3.

Neprihvatljivi troškovi su prikazani u dodatku III točka E obrasca Ugovora - L6 PF ID4.

Specifična pravila prihvatljivosti/neprihvatljivosti troškova detaljno su opisana u dodatku III obrasca Ugovora- L6 PF ID4 .

**6. Obrazac EU ugovora- L6 PF ID 4**

Programe informiranja i promocije poljoprivrednih proizvoda odobrene od strane Europske komisije financiraju, sukladno Uredbi Vijeća (EZ) br. 3/2008:

* predlagatelj programa s najmanje 20% stvarnih troškova programa,
* Republika Hrvatska s najviše 30% stvarnih troškova programa, Europska unija s najviše 50% stvarnih troškova programa, osim za mjere promoviranja voća i povrća, posebno namjenjenog djeci u školama Zajednice i za mjere koje se provode u Europskoj uniji, a obuhvaćaju informacije o odgovornosti o konzumiranju alkohola i štetama povezane s konzumacijom alkohola, gdje je financijsko sudjelovanje Europske unije 60 %.

**7. Kriteriji odabira**

Sve prijave koje imaju 70% od maksimalnog broja bodova, a to je najmanje 84 boda, i uzimajući u obzir kriterije prihvatljivosti, Povjerenstvo će predložiti ravnatelju Agencije, a koji će izdati odluku o prihvatljivosti programa. Agencija će listu svih prihvatljivih programa poslati Europskoj komisiji na daljnji pregled.

Prijava ***je nepotpuna*** ukoliko:

* + - * + je »Prijavni obrazac za sufinanciranje programa aktivnosti informiranja i promocije poljoprivrednih proizvoda« nepravilno ili neodgovarajuće ispunjen,
				+ nedostaje dokumentacija i dodaci koji su navedeni u Javnom pozivu

Prijava ***se odbija*** ukoliko:

1. predlagatelj programa traži sredstva koja nisu predmet Javnog poziva;
2. predlagatelj programa u prijavi navodi proizvode i teme, koje nisu navedeni u Prilogu I Uredbe Komisije (EZ) br. 501/2008 (unutarnje tržište) i Prilogu II Uredbe Komisije (EZ) br. 501/2008 (treće zemlje) te ne mogu biti predmet potpore;
3. predlagatelj programa nije pravna osoba sa sjedištem u Republici Hrvatskoj koja je s obzirom na svoju organizaciju i djelatanost predstavnik proizvođača i prerađivača, a na razini Republike Hrvatske je u svom sektoru reprezentativna u proizvodnji ili preradi poljoprivrednih proizvoda;
4. nije dostavljena u traženom roku;
5. nije nadopunjena sukladno traženome u Zahtjev za dopunu prijave;
6. ne ispunjava uvjete Javnog poziva.

**8. Kriteriji isključenja**

Aktivnosti informiranja i promocije ne smiju biti usmjerene na određene robne marke ili na poticanje potrošnje bilo kojeg proizvoda na temelju njegovog posebnog podrijetla.

Svako pozivanje na podrijetlo proizvoda mora ostati u sjeni poruke kampanje. Navođenje podrijetla je dozvoljeno samo u kontekstu mjere o informiranju i promociji, u slučaju oznaka dodijeljenjih na temelju pravila Zajednice ili za značajan proizvod, koji je potreban za vizualizaciju mjera o informiranju i promociji.

Navođenje bilo kakvih komentara, primjera ili negativnih ocjena povezano s drugim proizvodima nije dozvoljeno. Aktivnosti informiranja i promocije moraju biti prihvatljive s etičkog stajališta, u suprotnom će ih Povjerenstvo odbiti. Sredstva se neće dodijeliti za programe podnositelja za koje je pokrenut postupak prisilne naplate, predstečajni ili stečajni postupak.

**9. Obrazac Izjave predlagatelja programa o udovoljavanju uvjetima iz javnog poziva**

Izjava mora sadržavati odredbu da predlagatelj programa pod materijalnom i krivičnom odgovornošću odgovara za točnost podataka kojima dokazuje svoju reprezentativnost u pojedinom sektoru, u skladu s člankom 4. Uredbe sastavni je dio Prijavnog obrasca.

**10. Obvezni elementi koje mora sadržavati predloženi program**

Obvezni elementi programa navedeni su u Prijavnom obrascu.

Za nepotpune prijave Agencija će izdati Zahtjev za dopunu prijave kojim će od predlagatelja programa tražiti dostavljanje dokumentacije koja nedostaje. Predlagatelj programa je dužan dostaviti traženu dokumentaciju preporučenom pošiljkom u roku od deset (10) dana od dana zaprimanja Zahtjeva za dopunu prijave.

**11. Sustav ocjenjivanja programa**

Prijave zaprimljene temeljem javnog poziva administrativno provjerava Agencija, a ocjenjivanje podnesenog programa provodi Povjerenstvo.

Povjerenstvo imenuje ravnatelj Agencije uz suglasnost ministra poljoprivrede.

Povjerenstvo je sastavljeno u skladu s članom 10. Uredbe [o provedbi Uredbe Vijeća (EZ) br. 3/2008 i Uredbe Komisije (EZ) br. 501/2008 o mjerama informiranja i promocije poljoprivrednih proizvoda](http://narodne-novine.nn.hr/clanci/sluzbeni/2013_06_78_1564.html) („Narodne novine“ broj 78/2013).

Potpune i prihvatljive prijave ulaze u postupak pregledavanja i ocjenjivanja programa od strane Povjerenstva.

Temeljem tablice za ocjenjivanje programa najviše je moguće ostvariti 120 bodova.

Da bi program bio prihvaćen od strane Povjerenstva na temelju sustava ocjenjivanja (bodovanja) navedenog u tablici, mora ostvariti 70% bodova (84 boda), u protivnom se odbija.

Odluku o prihvatljivosti programa za podnošenje Europskoj komisiji na temelju prijedloga Povjerenstva donosi ravnatelj Agencije.

Agencija predmetne programe prosljeđuje Europskoj komisiji najkasnije do 30.04.2015. godine.

Europska komisija donosi konačnu odluku o odobrenju programa najkasnije do 15.07.2015. godine.

Agencija će predlagatelje programa obavijestiti o odluci Europske komisije. Za odobrene programe Agencija će izdati Odluku o dodjeli sredstava, u kojoj će naznačiti financijski udio Republike Hrvatske i udio Europske unije i pozvati korisnike na potpisivanje Ugovora.

Agencija će pratiti namjensko korištenje sredstava. Sredstva moraju biti iskorištena za one aktivnosti informiranja i promocije poljoprivrednih proizvoda i u onom obimu koji je naveden u prijavi predlagatelja programa te u skladu s Ugovorom.

**Prilozi Javnom pozivu:**

1. Prijavni obrazac L6 PF O4 (sa popisom obvezne popratne dokumentacije, sa Izjavama i popisom obveznim poglavlja programa)
2. Lista dozvoljenih troškova prikazana je u poglavlju 1.7 Priručnika - L6 PF ID3, a Specifična pravila prihvatljivosti/neprihvatljivosti troškova detaljno su opisana u dodatku III obrasca Ugovora- L6 PF ID4
3. Obrazac EU Ugovora L6 PF ID4
4. Plan za provedbu mjera L6 PF ID2

**nalaze se na mrežnim stranicama APPRRR.**

1. Tablica za ocjenjivanje programa **(u nastavku Javnog poziva)**

|  |  |  |
| --- | --- | --- |
|  |  | **AGENCIJA ZA PLAĆANJA U POLJOPRIVREDI, RIBARSTVU I RURALNOM RAZVOJU****Ravnatelj****\_\_\_\_\_\_\_\_\_\_\_\_\_\_\_\_\_\_\_** |

|  |  |  |
| --- | --- | --- |
| **OCJENJIVANJE (BODOVANJE) PROGRAMA** | **Vrijednost** | **Program**  |
| **1 Opći značaj programa (do max 30 bodova)** |  |  |
| 1.1 Relevantnost programa ovisno o situaciji/potrebama na tržištu (navođenje statističnih podataka u opisivanju potrebe i stanja na tržištu) |  **20 bodova** |  |
| *1.1.1 Na ciljanom tržištu su proizvodi slabo zastupljeni* ***i*** *potrošnja po glavi stanovnika je manja od prosjeka EU*  |  20 bodova |  |
| *1.1.2 Na ciljanom tržištu su proizvodi slabo zastupljeni* ***ili*** *potrošnja po glavi stanovnika je niža od prosjeka EU*  |  10 bodova |  |
| *1.1.3 Na ciljanom tržištu su proizvodi dobro zastuljeni i potrošnja po glavi stanovnika je viša od prosjeka EU*  |  5 bodova |  |
| 1.2 Značaj programa za ciljanu skupinu (prikladnost poruka i njihova usklađenost sa primjenjivim zakonima) |  **10 bodova** |  |
| *1.2.1 Uključene su sve ciljane skupine, koje su detaljno opisane (Uredba Komisije 501/2008 s izmjenama)* |  10 bodova |  |
| *1.2.2 Uključuje dio ciljanih skupina (Uredba Komisije 501/2008 s izmjenama)* |  5 bodova |  |
| *1.2.3 Ciljane skupine nisu u skladu sa zakonodavstvom (Uredba Komisije 501/2008 s izmjenama)* |  0 bodova |  |
|  |  |  |
| **2 Kvaliteta i učinkovitost programa (do max 40 bodova)** |  |  |
| 2.1 Usklađenost predloženih mjera sa ciljevima, komunikacija i sredstva informiranja  | **10 bodova** |  |
| *2.1.1 Uključene su sve odredbe uredbe (Uredba Komisije 501/2008 s izmjenama)* |  10 bodova |  |
| *2.1.2 Odredbe uredbe su samo djelomično uzete u obzir (Uredba Komisije 501/2008 s izmjenama)* |  5 bodova |  |
| *2.1.3 Odredbe uredbe nisu uzete u obzir (Uredba Komisije 501/2008 s izmjenama)* |  0 bodova |  |
| 2.2 Učinak programa, ovisno o trajanju i obuhvaćanju kampanja i planirane ciljane skupine (europska/nacionalna/regionalna pokrivenost, veličina prema ciljanim skupinama stanovništva) | **10 bodova** |  |
| *2.2.1 Uključenih više država, 3. godišnji program* |  10 bodova |  |
| *2.2.2 Uključenih više država, 2. godišnji program* |  8 bodova |  |
| *2.2.3 Uključenih više država, 1. godišnji program* |  6 bodova |  |
| *2.2.4 Jedna država, 3. godišnji program* |  8 bodova |  |
| *2.2.5 Jedna država, 2. godišnji program* |  4 bodova |  |
| *2.2.6 Jedna država, 1. godišnji program* |  2 boda |  |
| 2.3 Kvaliteta i kreativnost poruka (način prezentacije, kreativnost) | **10 bodova** |  |
| *2.3.1 Poruka je jasna, razumljiva, primjerena za dotično tržište i ciljane skupine* |  10 bodova |  |
| *2.3.2 Poruka nije potpuno jasna i razmumljiva, nije potpuno primjerena za dotično tržište i/ili ciljane skupine*  |  5 bodova |  |
| *2.3.3 Poruka nije jasna, ni razumljiva, nije primjerena za dotično tržište i/ili ciljane skupine*  |  0 bodova |  |
| 2.4 Metoda mjerenja učinka (srednjoročno vrednovanje rezulatata, opis metode,…) | **5 bodova** |  |
| *2.4.1 Metode za mjerenje učinka su jasno opisane i razumljive. Izvoditelj je izabran.* |  5 bodova |  |
| *2.4.2 Metode za mjerenje učinka nisu jasno opisane. Izvoditelj je izabran.* |  3 boda |  |
| *2.4.3 Metode za mjerenje učinka nisu opisane i/ili izvoditelj nije izabran.* |  0 bodova |  |
| 2.5 Ukupna kvaliteta programa | **5 bodova** |  |
| *2.5.1 Aktivnosti su međusobno usklađene i vremenski dobro raspoređene.* |  5 bodova |  |
| *2.5.2 Aktivnosti nisu međusobno usklađene, ali vremenski su dobro raspoređene* ***ili*** *aktivnosti su međusobno usklađene, a vremenski su slabo raspoređene.* |  3 boda |  |
| *2.5.3 Aktivnosti nisu međusobno usklađene i vremenski slabo raspoređene.* |  0 bodova |  |
| **3** **Veličina i vrijednost Zajednice** **(do max 10 bodova)** (broj uključenih država članica i predlagatelja programa, broj proizvoda, broj tržišta na kojimaće se izvoditi program, značenje programa za interese Zajednice) | **10 bodova** |  |
|  |  |  |
| **4** **Odnos između cijene i učinkovitosti programa (do max 20 bodova)** (procjena troškova/pojedine stavke: ciljana skupina, količina promotivnog materijala, opseg programa ili drugi relevantni pokazatelji, procjena očekivanih učinaka) |  |  |
| *4.1 Omjer između procjenjenih troškova i tržišnih cijena je prikladan.*  |  20 bodova |  |
| *4.2 Omjer između procjenjenih troškova aktivnosti i tržišnih cijena je nešto veći, ali je obrazloženje predlagatelja prihvatljivo* |  10 bodova |  |
| *4.3 Omjer između procjenjenih troškova aktivnosti i tržišnih cijena je značajno previsok.* |  0 bodova |  |
|  |  |  |
| **5 Sposobnost predlagatelja programa (do max 10 bodova)** (reprezentativnost, provedba odgovarajućih aktivnosti, financijska i stručna osposobljenost) |  |  |
| 5.1 Reprezentativnost predlagatelja programa | **4 boda** |  |
| *5.1.1 81-100 %* | 4 boda |  |
| *5.1.2 71-80 %* | 3 boda |  |
| *5.1.3 61-70 %* | 2 boda |  |
| *5.1.4 50-60 %* | 1 bod |  |
| *5.1.5 ispod 50 %* | 0 bodova |  |
| 5.2 Reference (predlagatelja programa ili njenih članova) | **2 boda** |  |
| *5.2.1 5 ili više projekata s područja poljoprivrede/prehrambene industrije* | 2 boda |  |
| *5.2.2 do 5 projekata s područja poljoprivrede/prehrambene industrije* | 1 bod |  |
| *5.2.3 još nisu provedeni slični projekti* | 0 bodova |  |
| 5.3 Financijsko stanje | **2 boda** |  |
| *5.3.1 dobitak* | 2 boda |  |
| *5.3.2 gubitak*  | 0 bodova |  |
| 5.4 Broj zaposlenih  | **2 boda** |  |
| *5.4.1 2 ili više zaposlenih kod predlagatelja programa* | 2 boda |  |
| *5.4.2 1 zaposlen kod predlagatelja programa* | 1 bod |  |
| *5.4.3 nema zaposlenih pri predlagatelju programa* | 0 bodova |  |
| **6. Sposobnost izabranih izvoditelja (ako su izabrani do predlaganja programa)\* (do max 10 bodova)** (financijska i stručna osposobljenost, provedba oglašivačkih aktivnosti s područja na nacionalnom ili međunarodnom nivou) |  |  |
| 6.1 Reference | **5 bodova** |  |
| *6.1.1 provedeno 5 ili više promotivnih projekata* | 5 bodova |  |
| *6.1.2 provedena najmanje 4 promotivna projekta* | 3 boda |  |
| *6.1.3 nisu se još izvodili promotivni projekti* | 0 bodova |  |
| 6.2 Financijsko stanje | **5 bodova** |  |
| *6.2.1 dobitak iznad 20.000,00 EUR* | 5 bodova |  |
| *6.2.2 dobitak do 20.000,00 EUR* | 2 boda |  |
| *6.2.3 gubitak* | 0 bodova |  |
| **UKUPNO** | **120 bodova** |  |
| **Prioritet programa** |  |  |
| **\*ukoliko izvoditelj nije izabran u trenutku bodovanja programa, ukupni broj bodova će se kasnije prilagoditi.** |  |  |